Άνι Λένοξ

Η Άνι Λένοξ (Annie Lennox, γενν. 25 Δεκεμβρίου 1954) είναι Σκωτσέζα τραγουδίστρια, τραγουδοποιός και ακτιβίστρια.

Ξεκίνησε την καριέρα της τη δεκαετία του '70 με το συγκρότημα The Tourists. Το 1980 ίδρυσε μαζί με τον κιθαρίστα των The Tourists, Ντέιβιντ A. Στιούαρτ, τους Eurythmics. Το 1983 κυκλοφόρησαν το τραγούδι Sweet Dreams (Are Made of This), το οποίο γνώρισε μεγάλη επιτυχία. Στη συνέχεια, η Λένοξ έκανε σόλο καριέρα και επέστρεψε στους Eurythmics από το 1995 μέχρι το 2000.

Έχει κερδίσει πολλά βραβεία, είτε ατομικά, είτε με το συγκρότημα: τέσσερα βραβεία Grammy και οκτώ βραβεία BRIT. Επίσης, το 2004 κέρδισε Χρυσή Σφαίρα και Όσκαρ Καλύτερου Πρωτότυπου Τραγουδιού για το τραγούδι Into the West της ταινίας Ο Άρχοντας των Δαχτυλιδιών: Η Επιστροφή του Βασιλιά. Επιπλέον, ως μέλος των Eurythmics εισήχθη το 2006 στο Rock and Roll Hall of Fame.

Επίσης, η Λένοξ έχει ακτιβιστική δράση, καθώς έχει ασχοληθεί ιδιαιτέρως με το ζήτημα του AIDS.

Παραπομπές

Σκωτσέζοι τραγουδιστές
Βραβευμένοι με Όσκαρ Καλύτερου Πρωτότυπου Τραγουδιού
Βραβευμένοι με Χρυσή Σφαίρα
Νικητές Ivor Novello Awards
Βραβευμένοι με Brit
Βραβευμένοι με Γκράμι
Ακτιβιστές κατά του HIV/AIDS